Aalborg Pirates er ét point fra at vinde grundspillet, som tager sin afslutning tirsdag aften.

Placeringerne fra 3.- til 8.-pladsen ligger fast. Aalborg sikrer sig førstepladsen i grundspillet med et enkelt point ude mod Esbjerg. Skal Herning tage førstepladsen, kræver det en sejr i ordinær tid ude mod Herlev, mens nordjyderne samtidig skal tabe i ordinær spilletid. Uvisheden betyder, at to hold først kender deres DM-kvartfinalemodstander tirsdag aften. Sidste spillerunde Esbjerg – Aalborg Herlev – Herning Odense – Rungsted SønderjyskE – Rødovre Alle kampe spilles 19.00 og kan ses på TV 2 PLAY. Kvartfinalerne Allerede fredag tager holdene hul på kvartfinalerne, hvor der spilles bedste af syv opgør. To kvartfinaleserier er allerede på plads. Rungsted møder vinderen af grundspillet, mens Frederikshavn får nummer to. Aalborg/Herning – Rungsted Aalborg/Herning – Frederikshavn Odense – Herlev Esbjerg – SønderjyskE